VILKAVIŠKIO R. KAZIMIERO BARŠAUSKO MOKYKLA DAUGIAFUNKCIS CENTRAS
MOKINIŲ DALYVAUJAMOJO BIUDŽETO INICIATYVOS PROJEKTŲ IDĖJŲ ADMINISTRACINĖS ATITIKTIES VERTINIMO KOMISIJOS
PROTOKOLAS

Gižai
Posėdžio pirmininkas – Sidutė Černauskienė.
Posėdžio sekretorė – Eglė Berčiūnienė.
Dalyvauja: 
Eglė Berčiūnienė, socialinė pedagogė; 
Neringa Jankauskienė, Keturvalakių skyriaus direktoriaus pavaduotoja ugdymui; 
Rūta Skeltienė, Alvito skyriaus socialinė pedagogė; 
Paula Aidukonienė, Investicijų ir strateginio planavimo skyriaus vyriausioji specialistė; 
Gabija Luišytė, Centro mokinių tarybos pirmininkė; 
Nojus Nemūra, Keturvalakių skyriaus mokinių tarybos pirmininkas; 
Viltė Budrevičiūtė ,Alvito skyriaus mokinių tarybos pirmininkas.
Darbotvarkė
Dėl mokinių dalyvaujamojo biudžeto iniciatyvos projektų idėjų administracinės atitikties vertinimo ir atrinktų projektų idėjų sąrašo patvirtinimo.
SVARSTYTA
Mokinių dalyvaujamojo biudžeto iniciatyvos projektų idėjų administracinės atitikties vertinimas.
Komisijai pateikta svarstyti 11 projektų idėjų: „Žaidimų zona – pertrauka kitaip!“, „Svajonių pertrauka“, „Svajonių suolelis“, „Lauko žaidimų oazė“, „Linksmųjų pėdučių takas“, „Bendravimo erdvė“, „Po kupolu-šviesiau ir jaukiau“, „Nenuobodi pertrauka“, „Poilsio erdvė „Sofa““, „Siena“ ir „Septintokai“.
Komisija vertina, ar pateikti projekto idėjų siūlymai atitinka Mokinių dalyvaujamojo biudžeto iniciatyvos projektų atrankos ir finansavimo tvarkos aprašo 15.1–15.6 papunkčių reikalavimus.
NUSPRĘSTA
1. Neįtraukti projekto „Septintokai“ į atrinktų projektų idėjų sąrašą. Komisijos pirmininkui  informuoti projektą „Septintokai“ pateikusius mokinius jų nurodytais kontaktais apie priimtą sprendimą, vadovaujantis Tvarkos aprašo 18 punktu.
2. Kiti 10 pasiūlymų:
2.1. atitinka tvarkos aprašo 1 priede nustatytą projekto pasiūlymo formą;
2.2. pasiūlymai užpildyti tinkamai, t. y. užpildytos visos formos grafos;
2.3. pasiūlymuose pateiktas išlaidų pagrįstumas yra realus, skirtas projekto rezultatams pasiekti;
2.4. veiklomis sukurti rezultatai nebus naudojami komerciniais tikslais ir negeneruos pajamų;
2.5. rezultatas skirtas visai mokyklos bendruomenei;
2.6. veiklomis sukurtas rezultatas nereikalaus išlaikymo išlaidų.
3. Sudaryti ir patvirtinti šių atrinktų projektų sąrašą (1 priedas) 


Komisijos pirmininkas                  ______________     Sidutė Černauskienė

Posėdžio sekretorė                         ______________     Eglė Berčiūnienė


1 priedas
PROJEKTŲ IDĖJŲ NUASMENINTO SĄRAŠAS
1. „Svajonių pertrauka“
Trumpas projekto tikslas – Sukurti daugiau patogių vietų poilsiui ir paįvairinti pertraukų veiklas.
Aprašymas – Įsigyti papildomą sofą, oro ritulio stalą su priedais ir kamuoliukus turimam stalo futbolui. Priemonėmis galės naudotis visų klasių mokiniai. Prašoma suma – 775,76 Eur.
2. „Svajonių suolelis“
Trumpas projekto tikslas – Sukurti patogią lauko vietą poilsiui, bendravimui ir ugdymosi veikloms.
Aprašymas – Įrengti lauko stalą su dviem suoliukais, prie kurio bendruomenės nariai galėtų bendrauti, žaisti stalo žaidimus ir atlikti grupines bei kūrybines užduotis. Prašoma suma – 775,61 Eur.
3. „Lauko žaidimų oazė“
Trumpas projekto tikslas – Įkurti lauko žaidimų erdvę ir skatinti aktyvų laisvalaikį.
Aprašymas – Įsigyti lauko stalo teniso stalą, raketes ir kamuoliukus, du spydbolo rinkinius su atsarginiais kamuoliukais, „Kubbs“ bei mėtymo ir gaudymo rinkinius. Prašoma suma – 781,99 Eur.
4. „Žaidimų zona – pertrauka kitaip!“
Trumpas projekto tikslas – Sukurti šiuolaikišką, patrauklią ir jaukią laisvalaikio erdvę, kurioje mokiniai galėtų turiningai leisti pertraukas, bendrauti, atsipalaiduoti ir stiprinti tarpusavio ryšius.
Aprašymas – Planuojama įsigyti „PlayStation 5“ žaidimų konsolę su papildomu pulteliu, tris sporto žaidimus ir USB laidą. Bus naudojamas mokykloje jau esantis televizorius. Erdve pagal nustatytą naudojimosi tvarką galės naudotis skirtingų klasių mokiniai. Bendri žaidimai skatins bendradarbiavimą, taisyklių laikymąsi, draugišką konkurenciją ir pagarbą vieni kitiems, sudarys galimybę organizuoti mokinių žaidimų turnyrus. Prašoma suma – 783,85 Eur.
5. „Linksmųjų pėdučių takas“
Trumpas projekto tikslas – Sukurti aktyviam laisvalaikiui pritaikytą erdvę ir lavinti judėjimo įgūdžius.
Aprašymas – Alvito skyriaus pirmojo aukšto koridoriuje įrengti grindų lipdukų maršrutus, įsigyti kinestetinį kilimą, sensorinį balansavimo takelį ir balansavimo pusrutulius. Prašoma suma – 548,70 Eur.
6. „Bendravimo erdvė“
Trumpas projekto tikslas – Sukurti jaukią vietą bendravimui ir poilsiui.
Aprašymas – Įsigyti minkštasuolių komplektą TELA-1 ir aukštą stalą-pufą mokyklos laisvalaikio erdvei. Prašoma suma – 548,00 Eur.
7. „Po kupolu-šviesiau ir jaukiai“
Trumpas projekto tikslas – Padaryti kupolo erdvę šiltesnę ir šviesesnę.
Aprašymas – Įsigyti du elektrinius židinius, du toršerus ir stalo žaidimą, kad kupolas būtų patogesnis pamokoms, poilsiui ir bendroms veikloms. Atitiktis 15.6 papunkčiui tikslintina.
Prašoma suma – 499,45 Eur.
8. „Nenuobodi pertrauka“
Trumpas projekto tikslas – Paįvairinti pertraukas aktyviais ir stalo žaidimais.
Aprašymas – Įsigyti krepšinio žaidimą su elektronine taškų švieslente, elektroninę smiginio lentą, stalo žaidimus, magnetinių blokelių rinkinius ir pieštukus. Prašoma suma – 499,45 Eur.
9. „Poilsio erdvė „Sofa““
Trumpas projekto tikslas – Sukurti patogią poilsio ir bendravimo erdvę.
Aprašymas – Įsigyti trivietį minkštasuolį, tris staliukus ir kanceliarinių prekių, kad mokiniai galėtų ilsėtis, žaisti ir užsiimti kūrybine veikla. Prašoma suma – 499,45 Eur.
10. „Siena“
Trumpas projekto tikslas – Atnaujinti mokyklos interjerą ir kurti jaukesnę aplinką.
Aprašymas – Antrojo aukšto sieną padengti akustinėmis dailylentėmis, įsigyjant ir jų tvirtinimo priemones. Darbus numatoma atlikti padedant mokyklos darbuotojams ir vyresniems mokiniams. Prašoma suma – 499,45 Eur.
